CELEX: 31978R0890
Language: el
Date: 1978-04-28
Title: Κανονισμός (ΕΟΚ) αριθ. 890/78 της Επιτροπής της 28ης Απριλίου 1978 περί των λεπτομερειών πιστοποιήσεως του λυκίσκου

Avis juridique important

|

31978R0890

Κανονισμός (ΕΟΚ) αριθ. 890/78 της Επιτροπής της 28ης Απριλίου 1978 περί των λεπτομερειών πιστοποιήσεως του λυκίσκου  

Επίσημη Εφημερίδα αριθ. L 117 της 29/04/1978 σ. 0043 - 0049 Φινλανδική ειδική έκδοση: Κεφάλαιο 3 τόμος 9 σ. 0224  Ελληνική ειδική έκδοση: Κεφάλαιο 03 τόμος 21 σ. 0013  Σουηδική ειδική έκδοση: Κεφάλαιο 3 τόμος 9 σ. 0224  Ισπανική ειδική έκδοση: Κεφάλαιο 03 τόμος 14 σ. 0017  Πορτογαλική ειδική έκδοση : Κεφάλαιο 03 τόμος 14 σ. 0017 

ΚΑΝΟΝΙΣΜΟΣ (ΕΟΚ) Αριθ. 890/78 ΤΗΣ ΕΠΙΤΡΟΠΗΣ της 28ης Απριλίου 1978 περί των λεπτομερειών πιστοποιήσεως του λυκίσκουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971, περί κοινής οργανώσεως αγοράς στον τομέα του λυκίσκου(1), όπως τροποποιήθηκε τελευταία με τον κανονισμό (ΕΟΚ) αριθ. 1170/77(2), και ιδίως το άρθρο 2 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1784/77 του Συμβουλίου, της 19ης Ιουλίου 1977(3), καθιέρωσε τους γενικούς κανόνες πιστοποιήσεως του λυκίσκου- ότι για να εξασφαλίζεται σε ευρεία κλίμακα ενιαία εφαρμογή της διαδικασίας πιστοποιήσεως στα Κράτη μέλη, πρέπει να καθορισθούν τα προϊόντα που υποβάλλονται σ' αυτή, οι εργασίες που περιλαμβάνονται στην πιστοποίηση και οι ενδείξεις που πρέπει να  αναφέρονται στα διάφορα έγγραφα, τα οποία συνοδεύουν τα προϊόντα αυτά- ότι πρέπει για τον έλεγχο του λυκίσκου σε κώνους, η πιστοποίηση να συνοδεύεται από δήλωση υπογραμμένη από τον μεμονωμένο ή τον ανήκοντα σε ένωση παραγωγό- ότι η δήλωση αυτή πρέπει να περιέχει τις ενδείξεις που θα καθιστούν δυνατό τον καθορισμό της  ταυτότητος του λυκίσκου από την υποβολή της για πιστοποίηση μέχρι την έκδοση του πιστοποιητικού- ότι για τον καθορισμό των ποιοτικών χαρακτηριστικών που πρέπει να παρουσιάζει ο λυκίσκος, ο οποίος γίνεται δεκτός στο εμπόριο, πρέπει να ληφθεί υπόψη η περιεκτικότητα σε υγρασία και ξένα σώματα- ότι, λόγω της φήμης για την ποιότητα που απέκτησε ο  λυκίσκος της Κοινότητος, πρέπει σχετικά με το θέμα αυτό να ληφθούν υπόψη οι συνήθειες που ακολουθούνται σήμερα στις εμπορικές συναλλαγές- ότι πρέπει να ανατίθεται στα Κράτη μέλη η εκλογή της μεθόδου ελέγχου της υγρασίας του λυκίσκου- ότι πρέπει αυτές οι μέθοδοι να αποδίδουν συγκρίσιμα αποτελέσματα- ότι, παρά ταύτα, σε περίπτωση αμφισβητήσεως, είναι απαραίτητο να χρησιμοποιείται μια  κοινοτική μέθοδος- ότι για να ληφθούν υπόψη οι τρέχουσες εμπορικές συνήθειες σε ορισμένες περιοχές της Κοινότητος, πρέπει να καθορισθεί ο λυκίσκος που τίθεται σε εμπορία με κόκκους ή χωρίς κόκκους και να προβλεφθεί να γίνεται σχετική μνεία στο πιστοποιητικό- ότι, για να εξασφαλίζεται στους καταναλωτές ακριβής πληροφόρηση για την προέλευση και τα χαρακτηριστικά των εμπορευσίμων προϊόντων, πρέπει να καθιερωθούν κοινοί κανόνες για τη σήμανση των συσκευασιών και τη σύνθεση των αριθμών αναφοράς των  πιστοποιητικών- ότι, πρέπει να προβλέπεται ότι η πιστοποίηση επεξεργασμένου λυκίσκου που προέρχεται από, πιστοποιηθέντα μη επεξεργασμένο λυκίσκο, μπορεί να διενεργείται μόνο όταν η επεξεργασία συντελείται σε κλειστό κύκλωμα εργασίας, ότι όμως αν οι εργασίες αυτές  λαμβάνουν χώρα στις αγορές χονδρικής πωλήσεως ή στις αποθήκες πιστοποιήσεως είναι σκόπιμο να απλουστευθεί η διαδικασία της συνακολούθου πιστοποιήσεως- ότι, όταν η αλλαγή συσκευασίας για ένα προϊόν πραγματοποιείται από επίσημο έλεγχο και χωρίς μετατροπή, πρέπει επίσης να απλοποιηθεί η διαδικασία της συνακολούθου πιστοποιήσεως- ότι ο κανονισμός (ΕΟΚ) αριθ. 1784/77 προβλέπει στο άρθρο 1 παράγραφος 1, δεύτερο εδάφιο, ότι τα προϊόντα, που εξαιρούνται της πιστοποιήσεως πρέπει να υποβάλλονται σε έλεγχο- ότι ο έλεγχος αυτός πρέπει να εξασφαλίζει, ώστε τα προϊόντα αυτά, αφ' ενός, να  μη μπορούν να διαταράξουν το ομαλό κύκλωμα της εμπορίας των πιστοποιημένων προϊόντων, και, αφ' ετέρου, να είναι σύμφωνα με τον προορισμό τους και να χρησιμοποιούνται μόνο από τους παραλήπτες τους- ότι πρέπει να ανατίθεται αυτός ο έλεγχος στους οργανισμούς, που εξασφαλίζουν την πιστοποίηση- ότι τα μέτρα, που προβλέπονται στον παρόντα κανονισμό, είναι σύμφωνα με τη γνώμη της Επιτροπής Διαχειρίσεως του Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Σύμφωνα με τον παρόντα κανονισμό, νοείται ως:  α) "λυκίσκος μη επεξεργασμένος", ο λυκίσκος, που έχει υποστεί μόνο τις εργασίες πρώτης ξηράνσεως και πρώτης συσκευασίας- β) "λυκίσκος επεξεργασμένος", ο λυκίσκος που έχει υποστεί, μεταξύ άλλων, τις εργασίες τελικής ξηράνσεως και τελικής συσκευασίας- γ) "λυκίσκος με κόκκους", ο λυκίσκος που περιέχει κόκκους (σπόρους) σε αναλογία ανώτερη από 2% του βάρους του- δ) "λυκίσκος χωρίς κόκκους", ο λυκίσκος που περιέχει κόκκους (σπόρους) σε αναλογία μη υπερβαίνουσα το 2% του βάρους του- ε) "εκχύλισμα ισομερές του λυκίσκου", το εκχύλισμα εντός του οποίου τα οξέα άλφα υποβάλλονται σε ισομέρεια σχεδόν ολική- στ) "σφράγιση των συσκευασιών", το κλείσιμο της συσκευασίας που πραγματοποιείται κάτω από έλεγχο επίσημο και με τέτοιο τρόπο, ώστε να καταστρέφεται αμέσως κατά το άνοιγμα- ζ) "κλειστό κύκλωμα εργασίας", η διαδικασία επεξεργασίας ή μεταποιήσεως του λυκίσκου που πραγματοποιείται κάτω από επίσημο έλεγχο εξασφαλίζοντας ότι δεν θα χρησιμοποιείται παρά μία μόνο είσοδος, για τα αρχικά προϊόντα και μία μόνο έξοδος για τα  επεξεργασμένα ή μεταποιημένα προϊόντα, χωρίς δυνατότητα προσθήκης ή αφαιρέσεως λυκίσκου ή παραγώγων προϊόντων, κατά τη διάρκεια της εργασίας- η) "παρτίδα", ένας αριθμός από δέματα λυκίσκου ή παραγώγων προϊόντων, που έχουν τα αυτά χαρακτηριστικά παρουσιαζόμενα κατά την πιστοποίηση από τον ίδιο τον μεμονωμένο ή ανήκοντα σε ένωση παραγωγό ή από τον ίδιο τον ενεργούντα τη μεταποίηση.   Άρθρο 2  1. Κάθε παρτίδα λυκίσκου σε κώνους, η οποία υποβάλλεται για πιστοποίηση, πρέπει να συνοδεύεται από δήλωση, που υπογράφεται από τον παραγωγό και περιλαμβάνει:  - το όνομα και τη διεύθυνση του παραγωγού,  - το έτος συγκομιδής,  - την ποικιλία,  - τον τόπο παραγωγής,  - τα κτηματολογικά σημεία ή μία ισότιμη επίσημη ένδειξη,  - τον αριθμό των δεμάτων που αποτελούν την παρτίδα.  2. Η δήλωση αυτή συνοδεύει την παρτίδα λυκίσκου κατά την διάρκεια των ενδεχομένων εργασιών επεξεργασίας ή αναμίξεων και πάντως μέχρι την έκδοση του πιστοποιητικού.   Άρθρο 3  1. Για τον λυκίσκο σε κώνους, μπορεί να παρουσιάζεται για πιστοποίηση μόνο ο λυκίσκος εκείνος που ανταποκρίνεται στον ορισμό του άρθρου 1 παράγραφος 3 υπό α) του κανονισμού (ΕΟΚ) αριθ. 1696/71 και στις ελάχιστες απαιτήσεις εμπορίας, που  καθορίζονται στο παράρτημα 1 του παρόντος κανονισμού.  2. Ο έλεγχος της τηρήσεως των ελαχίστων απαιτήσεων εμπορίας σχετικά με το ποσοστό υγρασίας του λυκίσκου, πραγματοποιείται με μια από τις μεθόδους που αναφέρονται στο παράρτημα II τμήμα Β. Εν τούτοις, οι μέθοδοι που αναφέρονται στο παράρτημα II τμήμα Β  σημείο 2, πρέπει να γίνονται δεκτές από τον οργανισμό ελέγχου και να παρέχουν αποτελέσματα των οποίων η διαφορά τύπου δεν υπερβαίνει το 2,0. Σε περίπτωση αμφισβητήσεως, ο έλεγχος πραγματοποιείται σύμφωνα με την αναφερόμενη στο παράρτημα II τμήμα Β  σημείο 1 μέθοδο.  Τα Κράτη μέλη ανακοινώνουν στην Επιτροπή τις μεθόδους που χρησιμοποιούν.  3. Ο έλεγχος τηρήσεως των ελαχίστων απαιτήσεων εμπορίας εκτός από το ποσοστό υγρασίας, πραγματοποιείται σύμφωνα με τις τρέχουσες εμπορικές συνήθειες. Παρά ταύτα, σε περίπτωση αμφισβητήσεως, ο έλεγχος πραγματοποιείται σύμφωνα με την αναφερομένη στο  παράρτημα II τμήμα Γ μέθοδο.   Άρθρο 4  Για την εφαρμογή των μεθόδων ελέγχου οι οποίες προβλέπονται στο άρθρο 3 και επαναλαμβάνονται στο παράρτημα II τμήμα Β σημείο 1 και στο παράρτημα II τμήμα Γ, η λήψη των δειγμάτων πραγματοποιείται με τον ακόλουθο τρόπο:  α) Η λήψη για κάθε παρτίδα αφορά τουλάχιστον ένα δέμα στα δέκα και οπωσδήποτε δύο τουλάχιστον δέματα της ίδιας παρτίδας.  β) Η λήψη και επεξεργασία των δειγμάτων γίνεται κατά τη μέθοδο που περιγράφεται στο παράρτημα II τμήμα Α.   Άρθρο 5  Το πιστοποιητικό που προβλέπεται στο άρθρο 5 του κανονισμού (ΕΟΚ) αριθ. 1784/77 πρέπει να φέρει την ένδειξη "λυκίσκος με κόκκους" ή "λυκίσκος άνευ κόκκων", αναλόγως της περιπτώσεως.   Άρθρο 6  1. Ο αριθμός της αναφοράς πιστοποιήσεως στο άρθρο 5 του κανονισμού (ΕΟΚ) αριθ. 1784/77 απαρτίζεται από στοιχεία της κωδικοποιήσεως, τα οποία καθορίζουν τα κέντρα πιστοποιήσεως, τα Κράτη μέλη, τα έτη συγκομιδής και την ταυτότητα των παρτίδων  όπως φαίνεται στο παράρτημα III.  2. Ο αριθμός αυτός πρέπει να είναι ο ίδιος για τα συστατικά μιας και της αυτής παρτίδας.  3. Τα Κράτη μέλη ανακοινώνουν στην Επιτροπή, πριν από την 1η Σεπτεμβρίου 1978, τον κατάλογο των κέντρων πιστοποιήσεως- ο κώδικας δίνεται σε κάθε κέντρο.  Ο κατάλογος αυτών των κέντρων και της κωδικοποιήσεώς τους δημοσιεύεται στην Επίσημη Εφημερίδα των Ευρωπαϊκών Κοινοτήτων. Ενημέρωση του καταλόγου αυτού δημοσιεύεται κάθε χρόνο.   Άρθρο 7  Η σήμανση που προβλέπεται στο άρθρο I παράγραφος 2 του κανονισμού (ΕΟΚ) αριθ. 1784/77, ολοκληρώνεται υπό έλεγχο κατόπιν σφραγίσεως της ενότητας συσκευασίας, μέσα στην οποία το προϊόν τίθεται σε εμπορία, όπως ορίζεται στο παράρτημα IV.   Άρθρο 8  1. Ο επεξεργασμένος λυκίσκος που προέρχεται από λυκίσκο, που έχει πιστοποιηθεί σαν μη επεξεργασμένος μπορεί να πιστοποιείται μόνο αν η επεξεργασία του συντελείται σε κλειστό κύκλωμα εργασίας.  2. Σε περίπτωση που η επεξεργασία του λυκίσκου συντελείται στις αγορές χονδρικής πωλήσεως ή στις αποθήκες πιστοποιήσεως:  α) η έκδοση του πιστοποιητικού συντελείται μόνο μετά την επεξεργασία- β) ο μη επεξεργασμένος αρχικός λυκίσκος συνοδεύεται από τη δήλωση, που προβλέπεται στο άρθρο 2.  3. Σε κάθε περίπτωση στην παρτίδα του αρχικού λυκίσκου δίνεται, προ της επεξεργασίας του, ένας αριθμός. Ο αριθμός αυτός πρέπει να απεικονίζεται στο πιστοποιητικό του επεξεργασμένου λυκίσκου.  4. Για να πιστοποιηθούν τα επεξεργασμένα προϊόντα από λυκίσκο, που προβλέπει το άρθρο 7 του κανονισμού (ΕΟΚ) αριθ. 1784/77, πρέπει να γίνει μια επεξεργασία τους σε κλειστό κύκλωμα εργασίας.   Άρθρο 9  1. Κατά το χρόνο που η σκόνη και τα εκχυλίσματα λυκίσκου ευρίσκονται σε κυκλοφορία, μπορούν να αποτελέσουν αντικείμενο αλλαγής της συσκευασίας που προβλέπεται στο άρθρο 1 παράγραφος 5 του κανονισμού (ΕΟΚ) αριθ. 1784/77, μόνο υπό επίσημο έλεγχο.   2. Όταν η εργασία που προβλέπεται στην προηγουμένη παράγραφο έχει συμπληρωθεί χωρίς μεταποίηση του προϊόντος, η νέα διαδικασία πιστοποιήσεως περιλαμβάνει μόνο:  - τη σήμανση της νέας συσκευασίας,  - την ένδειξη αυτής της σημάνσεως και της αλλαγής της συσκευασίας στο αρχικό πιστοποιητικό.   Άρθρο 10  Τα προϊόντα που προβλέπονται στο άρθρο I παράγραφος I υπό α) έως δ) του κανονισμού (ΕΟΚ) αριθ. 1784/77, υπόκεινται σε έλεγχο που παίρνει τις ακόλουθες μορφές:  α) Για τον λυκίσκο που συγκομίζεται στις εκμεταλλεύσεις που ανήκουν σε ζυθοποιείο και χρησιμοποιείται από αυτό ως έχει ή μεταποιημένος:  - το ζυθοποιείο αποστέλλει, πριν από την 1η Νοεμβρίου, στον οργανισμό ελέγχου που προβλέπεται στο άρθρο 1 παράγραφος 6 του κανονισμού (ΕΟΚ) αριθ. 1784/77 δήλωση σχετικά με τις ποικιλίες, τις παραχθείσες ποσότητες, τους τόπους παραγωγής, τις εκτάσεις  σύμφωνα με τα στοιχεία του κτηματολογίου ή με ισότιμη επίσημη ένδειξη,  - δεν απαιτείται συμπληρωματικός έλεγχος όταν ο λυκίσκος είναι μεταποιημένος ή χρησιμοποιείται ως έχει, από το ίδιο το ζυθοποιείο. Στις λοιπές περιπτώσεις, ο έλεγχος είναι ο ίδιος με εκείνο που προβλέπεται υπό γ), με εξαίρεση το σημείο 5.  β) Για τα ισομερή εκχυλίσματα του λυκίσκου, εκείνος που ενεργεί τη μεταποίηση δηλώνει κάθε χρόνο, το αργότερο μέχρι τις 31 Δεκεμβρίου, στον οργανισμό ελέγχου τις παραγόμενες ποσότητες καθώς και τις ποσότητες που τίθενται σε εμπορία. Η συσκευασία πρέπει  να φέρει την ένδειξη "ισομερές εκχύλισμα λυκίσκου" και την ένδειξη του βάρους ή του όγκου.  γ) Για τα παράγωγα προϊόντα του λυκίσκου, των οποίων γίνεται μεταποίηση κατόπιν συμφωνίας για λογαριασμό ενός ζυθοποιείου με τον όρο να χρησιμοποιούνται αυτά τα προϊόντα από το ίδιο το ζυθοποιείο, ο οργανισμός πιστοποιήσεως εκδίδει για την είσοδο του  λυκίσκου στον τόπο της μεταποιήσεως ένα έγγραφο, το οποίο ανάλογα με την εξέλιξη των εργασιών μεταποιήσεως περιλαμβάνει τις ακόλουθες τουλάχιστον ενδείξεις:  1. μνεία της συμφωνίας,  2. παραλήπτης,  3. επιχείρηση μεταποιήσεως,  4. ονομασίες του μεταποιημένου προϊόντος,  5. αριθμός αναφοράς του πιστοποιητικού ή της βεβαιώσεως ισοτιμίας του αρχικού λυκίσκου,  6. βάρος του μεταποιημένου προϊόντος.  Του εγγράφου αυτού γίνεται μνεία στη συσκευασία.  δ) Για τον λυκίσκο και τα παράγωγα προϊόντα του λυκίσκου σε μικρά δέματα, που προορίζονται για πώληση στους ιδιώτες για ίδια αυτών χρήση, το βάρος του δέματος δεν μπορεί να υπερβαίνει:  - τα 500 γραμ. για τους κώνους ή τη σκόνη,  - τα 150 γραμ. για το εκχύλισμα.  Η ονομασία του προϊόντος καθώς και το βάρος, πρέπει να εικονίζονται στη συσκευασία.   Άρθρο 11  Τα Κράτη μέλη ανακοινώνουν στην Επιτροπή, προ της 1ης Σεπτεμβρίου 1978, τον κατάλογο των ζωνών ή των περιοχών της παραγωγής που προβλέπονται στο άρθρο 6 παράγραφος 1 του κανονισμού (ΕΟΚ) αριθ. 1784/77.   Άρθρο 12  Ο παρών κανονισμός αρχίζει να ισχύει την 1η Αυγούστου 1978.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Απριλίου 1978.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 175 της 4.8.1971, σ. 1.  (2) ΕΕ αριθ. Ν 137 της 3.6.1977, σ. 7 (3) ΕΕ αριθ. Ν 200 της 8.8.1977, σ. 1.      ΠΑΡΑΡΤΗΜΑ I    ΕΛΑΧΙΣΤΕΣ ΑΠΑΙΤΗΣΕΙΣ ΕΜΠΟΡΙΑΣ ΤΟΥ ΛΥΚΙΣΚΟΥ ΣΕ ΚΩΝΟΥΣ  "" ID="1">α) Υγρασία> ID="2">Περιεκτικότητα σε νερό> ID="3">12> ID="4">14"> ID="1">β) Αναλογία φύλλων και μίσχων> ID="2">Μέρη των φύλλων των κλάδων, κλάδοι, μίσχοι των φύλλων ή των κώνων. Οι  ποδίσκοι των κώνων δεν θεωρούνται σαν μίσχοι πέρα από 2,5 πόντους μήκος> ID="3">6> ID="4">6"> ID="1">γ) Αναλογίες των μικρών φύλλων (πλησίον του άνθους)> ID="2">Φυλλαράκια και παραφυλλάδια (δευτέρας τάξεως) της ράχης> ID="3">χωρίς αντικείμενο>  ID="4">15"> ID="1">δ) Αναλογία φύρας στο λυκίσκο> ID="2">Μικροί κόκκοι οι οποίοι προκύπτουν από τη συλλογή με μηχανή, χρώματος από βαθύ πράσινο προς το μαύρο, οι οποίοι γενικά δεν προέρχονται από τους κώνους.> ID="3">3> ID="4">4"> ID="1">ε) Για τον  λυκίσκο χωρίς κόκκους Αναλογία των κόκκων (σπόρων)> ID="2">Καρποί των κώνων για ωρίμανση> ID="3">2> ID="4">2">      ΠΑΡΑΡΤΗΜΑ II   Α. ΜΕΘΟΔΟΣ ΔΕΙΓΜΑΤΟΛΗΨΙΑΣ  Θα διενεργείται με τον ακόλουθο τρόπο η δειγματοληψία των λυκίσκων σε κώνους, με σκοπό τον καθορισμό του ποσοστού υγρασίας του λυκίσκου και κατά περίπτωση της περιεκτικότητος σε ξένα σώματα.  1. Λήψη α) Συσκευασμένος λυκίσκος Προαφαιρείται από τον αριθμό των δεμάτων που προβλέπονται στο άρθρο 4 μία ποσότητα λυκίσκου σε βάρους ανάλογο με το βάρος του δέματος, λαμβανομένων επαρκών δειγμάτων ώστε ο αριθμός των κώνων να αντιπροσωπεύει ακριβώς το δέμα.  β) Λυκίσκος σε σωρό Λαμβάνονται ίσες ποσότητες από 5 ως 10 διαφορετικά μέρη του σωρού, τόσο από την επιφάνεια όσο και από διαφορετικές αποστάσεις βάθους. Τοποθετείται το δείγμα μόλις είναι δυνατό στο δοχείο. Για την αποφυγή ταχείας φθοράς, η ποσότης του λυκίσκου πρέπει να  είναι αρκετά σημαντική ώστε να συμπιέζεται δυνατά κατά το κλείσιμο του δοχείου.  Το βάρος του δείγματος δεν πρέπει να είναι κατώτερο των 100 γραμμαρίων.  2. Ανάμιξη Τα δείγματα πρέπει να είναι επιμελώς αναμιγμένα για να αντιπροσωπεύουν το δέμα.  3. Υποδειγματοληψία Κατόπιν αναμίξεως, λαμβάνονται ένα ή περισσότερα αντιπροσωπευτικά δείγματα και τοποθετούνται σε ένα δοχείο ερμητικό και στεγανό, όπως είναι ένα μεταλλικό κιβώτιο, ή μια υάλινη φιάλη εκτός αν πρόκειται για έλεγχο των ξένων μόνο σωμάτων.  4. Εκτός από το χρόνο της μεταφοράς τους, τα δείγματα πρέπει να διατηρούνται σε ψύξη. Λαμβάνεται πρόνοια να μην ανοίγεται το δοχείο για την πραγματοποίηση της εξετάσεως ή την ανάλυση του δείγματος παρά μόνο όταν τούτο επανέρχεται σε θερμοκρασία  περιβάλλοντος.   Β. ΜΕΘΟΔΟΣ ΕΛΕΓΧΟΥ ΤΟΥ ΠΟΣΟΣΤΟΥ ΥΓΡΑΣΙΑΣ ΤΟΥ ΛΥΚΙΣΚΟΥ  1. Μέθοδος (i) Συνιστάται να μην αλέθεται το δείγμα που προορίζεται για τον καθορισμό της υγρασίας. Είναι πολύ σημαντικό να μην εκθέτονται τα δείγματα στον αέρα, παρά μόνο για ελάχιστο χρόνο, απαραίτητο για την μεταφορά του δοχείου στο σκεύος για ζύγιση (το οποίο θα  είναι εφοδιασμένο με ένα πώμα).  Όργανο ζυγίσεως Ζυγός ακριβείας 0,005 γραμμαρίων.  Ηλεκτρικός θερμοστατικός φούρνος από 105-107 βαθμούς Κελσίου, του οποίου θα ελέγχεται η δραστικότητα με τεστ του θειϊκού άλατος του χαλκού.  Κιβώτια μεταλλικά των 70-100 χιλιοστών διαμέτρου και 20 έως 30 χιλιοστών βάθους, εφοδιασμένα με πώμα καλώς προσαρμοσμένο.  Κοινό ξηραντήριο, που επιτρέπεται να δέχεται τα κιβώτια και περιέχει δύναμη αποξηράνσεως όπως το silica gel, με έγχρωμο δείκτη περατώσεως της αποξηράνσεως.  Τρόπος εργασίας Ζυγίζομε ακριβώς 3 έως 5 γραμ. λυκίσκου μέσα σε κιβώτιο με γνωστό απόβαρο, που είναι εφοδιασμένο με το πώμα του. Ενεργούμε όσο το δυνατόν ταχύτερα. Ανασηκώνομε το πώμα και τοποθετούμε το κιβώτιο μέσα στον κλίβανο, για μια ώρα ακριβώς. Καλύπτομε πάλι  γρήγορα το κιβώτιο, το τοποθετούμε για ψύξη επί 20 λεπτά τουλάχιστον μέσα στον ξηραντήρα προτού να ζυγισθεί.  Υπολογισμός Υπολογίζομε την απώλεια του βάρους και την εκφράζομε σε ποσοστό του βάρους του αρχικου λυκίσκου. Η πιο μεγάλη διαφορά για ένα μόνο καθορισμό είναι ίση με 1%.  2. Μέθοδος (ii) Με την μέθοδο αυτή χρησιμοποιείται είτε μια ζυγαρία ηλεκτρονική που ξηραίνει το λυκίσκο με τη βοήθεια υπερύθρων ακτίνων ή θερμαινομένου αέρα, είτε ένας μετρητής ηλεκτρονικός- οι συσκευές αυτές δείχνουν σε μια κλίμακα το ποσοστό υγρασίας του ληφθέντος  δείγματος.   Γ. ΜΕΘΟΔΟΣ ΕΛΕΓΧΟΥ ΤΗΣ ΠΕΡΙΕΚΤΙΚΟΤΗΤΟΣ ΣΕ ΞΕΝΑ ΣΩΜΑΤΑ  1. Καθορισμός των αναλογιών φύλλων και μίσχων, μερικών φύλλων και φύρας του λυκίσκου Δείγματα των 5 επί 100 γραμμαρίων κοσκινίζονται με τη βοήθεια ενός κοσκίνου των 2 χιλιοστών. Η λουπουλίνη, οι φύρες και οι κόκκοι που προκύπτουν συλλέγονται και οι κόκκοι χωρίζονται με το χέρι. Τα δείγματα τοποθετούνται κατά μέρος. Το περιεχόμενο του  κόσκινου των 2 χιλιοστών μεταφέρεται χωριστά σε ένα κόσκινο των 10 χιλιοστών και κοσκινίζεται πάλι.  Οι κώνοι λυκίσκου, τα φύλλα, οι μίσχοι και οι ξένες ουσίες μαζεύονται με το χέρι από το κόσκινο, ενώ τα φύλλα των κώνων, οι κόκκοι, οι φύρες της λουπουλίνης και μερικά από τα φύλλα και τους μίσχους περνούν από το κόσκινο. Όλο αυτό διαλέγεται με το χέρι  και τα κομμάτια ταξινομούνται ως εξής:  1. Φύλλα και μίσχοι 2. Λυκίσκος (φύλλα κώνων λυκίσκου και λουπουλίνη) 3. Υπολείμματα (φύρα) 4. Κόκκοι 5. Φύλλα μικρά για τον μη επεξεργασμένο λυκίσκο.  Είναι αδύνατο να χωρισθούν τα υπολείμματα και η λουπουλίνη. Κατά συνέπεια με τη χρησιμοποίηση μιας αντικειμενικής διαγνώσεως του χρώματος πρέπει να εκτιμάται το ανάλογο ποσοστό επί τοις εκατό για καθένα από τα δύο και το βάρος υπολογίζεται με την  προϋπόθεση ότι η πυκνότητα είναι ομοιόμορφη.  Οι διάφορες ομάδες ζυγίζονται και το ποσοστό επί τοις εκατό για κάθε ομάδα καθορίζεται σε σχέση με το βάρος του αρχικού δείγματος.  2. Καθορισμός της αναλογίας των κόκκων (σπόροι) Το δείγμα των 25 γραμμαρίων τοποθετείται μετά σε ένα μεταλλικό δοχείο με κάλυμμα και εισάγεται σε θερμαντήρες των 115 βαθμών Κελσίου για δύο ώρες, ώστε να εξουδετερωθεί η κολλώδης ουσία της ρητίνης.  Το αποξηραμένο δείγμα τυλίγεται με ένα βαμβακερό ύφασμα χονδρής υφάνσεως και τρίβεται δυνατά ή κτυπιέται καλά σε μηχανή, ώστε να αποσπώνται οι κόκκοι του λυκίσκου. Ο λυκίσκος αποξηραμένος και τεμαχισμένος σε λεπτά μέρη, διαχωρίζεται από τους κόκκους του  λυκίσκου με τη βοήθεια ενός οργάνου κονιορτοποιήσεως ή χρησιμοποιείται ένα "κόσκινο" με δίχτυ μεταλλικό 1 χιλιοστού. Τα άκρα των καρπών που παραμένουν με τους κόκκους διαχωρίζονται χρησιμοποιώντας είτε ένα δίσκο πλάστιγγος, επικλινούς σχήματος,  εφοδιασμένο με σμυριδόχαρτο, είτε με άλλες συσκευές με τις οποίες είναι δυνατό να επιτευχθεί το ίδιο αποτέλεσμα, δηλαδή να συγκρατούνται τα άκρα των καρπών και άλλων ουσιών και να περνούν οι κόκκοι.  Οι κόκκοι πρέπει να ζυγισθούν. Το ποσοστό επί τοις εκατό των κόκκων πρέπει να υπολογίζεται σε σχέση με το βάρος του αρχικού δείγματος.       ΠΑΡΑΡΤΗΜΑ III   ΚΩΔΙΚΟΠΟΙΗΣΗ ΚΑΙ ΤΑΞΙΝΟΜΙΣΗ ΤΗΣ ΣΥΝΘΕΣΕΩΣ ΤΟΥ ΑΡΙΘΜΟΥ ΑΝΑΦΟΡΑΣ ΠΙΣΤΟΠΟΙΗΣΕΩΣ  1. Κέντρο πιστοποιήσεως Αριθμός από 0 έως 100, ανακοινούμενος από το Κράτος μέλος.  2. Κράτη μέλη, που προβαίνουν στην πιστοποίηση  "" ID="1">B> ID="2">για Βέλγιο"> ID="1">D> ID="2">για Ομοσπονδιακή Δημοκρατία Γερμανίας"> ID="1">DK> ID="2">για Δανία"> ID="1">F> ID="2">για Γαλλία"> ID="1">IRL> ID="2">για Ιρλανδία"> ID="1">ITA> ID="2">για Ιταλία"> ID="1">LUX> ID="2">για  Λουξεμβούργο"> ID="1">NL> ID="2">για Κάτω Χώρες"> ID="1">UK> ID="2">για Ηνωμένο Βασίλειο"> 3. Έτος συγκομιδής Τα δύο ψηφία της δεκαετίας του έτους συγκομιδής.  4. Καθορισμός της παρτίδας Αριθμός που δίδεται στην παρτίδα από τον οργανισμό πιστοποιήσεως.  Παράδειγμα: 12 Β 77 170225      ΠΑΡΑΡΤΗΜΑ IV   ΣΗΜΑΝΣΗ ΤΩΝ ΣΥΣΚΕΥΑΣΙΩΝ  Η σήμανση πραγματοποιείται σύμφωνα με το είδος της συσκευασίας ως ακολούθως:  α) Λυκίσκος σε κώνους, συσκευασμένος σε δέματα ή μικροδέματα:  - με εκτύπωση στη συσκευασία- β) Σκόνη λυκίσκου σε πακέτα:  - με εκτύπωση στο πακέτο- γ) Σκόνη ή εκχύλισμα λυκίσκου σε μεταλλικά κιβώτια:  - με εκτύπωση στο κιβώτιο ή επισήμανση με μεταλλική σφραγίδα στο μεταλλικό κιβώτιο- δ) Σφραγισμένη συσκευασία που περιέχει μία παρτίδα από πακέτα ή κιβώτια σκόνης ή εκχυλίσματος:  - με εκτύπωση στη σφραγισμένη συσκευασία.